**Letný skautský tábor 2023**

**Tábor bude pozostávať z dochádzkovej časti, ktorá bude zakončená 4-dňovým pobytom na skautskej chate v Jasenskej doline**

**Dochádzková časť**

* Sa bude konať od pondelka 10.7.2023 do piatku 14.7.2023
* Bude pozostávať z rôznych výletov spojených so zábavnými aktivitami a učením skautskej praxe
* Stretnutie bude každé ráno o 7:00 v skautskej klubovni ( Za Jordánom 1, 03601 Martin) a koniec o 17:00 taktiež v skautskej klubovni,

**Pobyt na skautskej chate**

* Sa bude konať od soboty 15.7.2023 do utorka 18.7.2023
* Bude vyvrcholením tábora, takže bude pozostávať z využitia toho, čo sa deti počas týždňa naučili do praxe
* Stretnutie bude v sobotu o 8:30 na martinskej autobusovej stanici, odkiaľ pôjdeme autobusom o 9:00 do obce Belá-Dulice
* Ukončenie bude v utorok o 17:00 taktiež na martinskej autobusovej stanici

**V cene tábora je zabezpečená strava 3x denne (desiata, obed, olovrant) počas dochádzkovej časti, 5x denne počas pobytu na chate, náklady spojené s aktivitami a vstup na kúpalisko**

**Potrebné doklady**

* kartička poistenca ( môže byť aj prefotená)
* potvrdenie o bezinfekčnosti (stačí raz, v prvý deň tábora)
* kartičku na bezplatné cestovanie vlakom (pozbierame ich v prvý deň tábora a odovzdáme v piatok, keď sa vrátime)
* kartičku na autobus alebo drobné na cestovanie

**Čo si zobrať**

* Na dochádzkovú časť sa treba vždy obliecť podľa počasia, mať pevnú turistickú obuv a do menšieho batohu si zbaliť fľašku s vodou, pršiplášť, náhradné ponožky a tričko, pokrývku hlavy kpz,
* Na kúpalisko si treba zobrať plavky, uterák, opaľovací krém, šľapky, pokrývku hlavy
* Na chatu sa treba zbaliť ideálne do veľkého batoha podľa doporučeného zoznamu nižšie aj so zoznamom vecí
* Deťom do 13 rokov batoh na chatu vyvezieme, starší si budú brať svoje veci sami (na chatu zo stanice Belá-Dulice je to stredne ťažká turistika asi hodinu), takže sa treba zbaliť rozumne :D a ideálne mladšie dieťa zbaliť tak, aby to prípadne nejakú chvíľu vedelo niesť aj samo
* **Doporučujeme baliť veci staršie, tmavšie, vhodné na pobyt v prírode.**

**Doporučený zoznam vecí**

* spodné prádlo (na každý deň jeden kus)
* tielka alebo termoprádlo
* ponožky (1 pár na deň) aj **hrubé** !
* 2x tričko s krátkym rukávom alebo dlhým rukávom
* 2x krátke nohvice
* 1x dlhé nohavice ( teplákové, maskáče)
* sveter, mikina
* prechodná vetrovka,
* pyžamo ( tepláková súprava určená na spanie)
* šiltovka, čiapka na spanie,
* plavky, slnečné okuliare
* pršiplášť
* rovnošata ( košeľa + šatka ), skautské tričko na teplejšie dni
* biele tričko, ktoré si budú deti maľovať

**obuv-** turistická obuv, šľapky alebo prezuvky do chaty

**hygiena –** ***do kapsičky*** *!!!* - zubná kefka, zubná pasta, hrebeň,

(dievčatám – gumky do vlasov aj náhradné)

- krém na opaľovanie, repelent

- 1x malý uteráčik na ruky

* ešus, plastová fľaša , príbor ( v malom označenom vrecúšku), šálka s uškom - **všetko viditeľne označené menom**
* spacák, karimatka, prípadne deka pod spacák , ale nie miesto karimatky,
* nožík, lampáš ( náhradné baterky + žiarovka), KPZ, zápisník + písacie potreby, pastelky, malý ruksak na turistiku
* **mobil nedoporučujeme, kontakt je možný s vodcami tábora**

**( za stratu alebo znehodnotenie mobilného telefónu nezodpovedáme)!!!!!!!!!**

**Zborová vodkyňa: Alica Baníková +421 908 271 803**

**Zodpovedný vedúci: Róbert Petráško +421910358776**

**Ingrid Oberfranzcová +421907852538**